Tervetuloa Isännän pöydässä ohjelmaan. Olen Martti Ojares -
ja vieraanani on Mauno Jouppi. Tervetuloa Mauno. - Kiitos.
Olet Etelä-Pohjanmaan poikia eli Isossakyrössa nuoruutesi viettänyt -
ja olet sinne Vaasasta palannut.
Käytkö vähän läpi varhais- lapsuuttasi ja nuoruuttasi.
Kiitos. Syntynyt olen Jyväskylässä mutta voi sanoa, että olen vain -
käynyt syntymässä siellä, koska vanhemmat muuttivat Pohjanmaalle.
Minä tietysti heidän mukanaan.
Koko lapsikatras, meitä on kuusi lasta perheessä.
Asuttiin maaseudulla, oli pieni maatila.
Opittiin perkaamaan porkkanaa, perunaa ja -
paimentamaan lehmiä, hevosta ja lampaita.
Saatiin iloita kaikesta mitä luonnon antimia saatiin.
Vanhemmilla oli sellainen viisaus, että he opettivat iltarukouksen, -
joka kuului suurin piirtein näin, että Herra lasten ystävä, -
sua tahdon kiitellä, sulle annan sydämeni, sulle uskon elämäni, -
maata menen Jeesuksen nimeen, aamen. - Joo.
Sitten lapsena, nuorena, kun tietää, -
että ihmisellä on vihollinen, perkele, joka kiusaa.
Pienestä pitäen minullekin kuiskutteli, että maailman ovet ovat avoinna -
edessäsi Mauno, älä enää rukoile, mitä äiti -
ja nuoremmat veljet ovat rukoilleet ja isä, ja minä hylkäsin rukouksen. - Joo.
Jätin sen tietoisesti pois ja aloin katselemaan avoimia ovia. - Joo.
Onko maailmassa erikoisen hyviä ovia, kun iltarukouskin -
pitää lopettaa, vaikka tukevasti uskoin lapsena Jeesukseen.
Hylkäsin hänet, jätin sivuun. - Kun myöhemmin mennään eteenpäin -
niin näin totisesti kävi, kun mietit sitä -
mikä T-risteys elämässäsi myöhemmin tuli.
Sinä kävit siis koulut Isossakyrössä -
ja sitten tulit työelämään. - Joo.
Kävin koulun Vähäkyrön puolella, koska ennen vanhaan -
maalla oli supistettuja kansakouluja. Kävin siellä 5 luokkaa ensin, -
sitten Vähäkyrön keskikoulussa muutaman vuoden.
Sitten työ veti puoleensa, että halusin lähteä kaivinkoneen kuljettajaksi.
Olin 16, kun aloitin, täytin 17 kesällä, -
kun aloitin kaivinkonehommat, kuljettamisen.
Saitko niin nuorena aloittaa, eikö 18 ole?
Ei silloin ollut mitään rajoja ja kaivinkone oli traktorin päällä. - Joo.
Ei ollut kortteja tai rajoituksia. Siitä on niin pitkä aika.
Kaivinkone on sinun työvälineenä hallinnut koko elämääsi.
Kyllä, se on hallinnut elämääni -
ja olen välillä armeijassa ollut ja -
kuorma-autoa ajoin myöskin jonkun verran mutta ei mitenkään paljon.
Tähtäimessä oli koko ajan kaivinkonehomma.
Niitä hommia oli, kaivamista, isäntiä, yrittäjiä oli paljon. - Joo.
Sitä työtä oli paljon. - Olitko koko ajan Vaasassa, kun teit?
Silloin olin Vaasassa armeijan jälkeen. - Joo.
Maaseudulla aloitin ja Vaasassa ajoin 40 vuotta kaivinkonetta.
Kaivelin toisille kuoppia. - 20 vuotta sinulla oli oma yritys.
15 vuotta oli oma yritys, jonka lopputulos oli, että se siunasi meitä, -
kun tuli päivä, jolloin piti hakea se konkurssiin.
Vaimo oli alkanut rukoilemaan, että Jeesus tässä olen, tee mitä tahdot.
Hän näki, että laskukasa on miehen korkuinen, yötä päivää tehdään töitä -
mutta ei meinaa suoriutua. - Sinulla oli 3 kaivinkonetta, 2 vierasta kuskia.
Kyllä. - Millaisia työmaita muistuu mieleen? Suurimmat työmaat.
Suurimmat olivat Vaasan kaupungilla, kaivettiin katuja, -
tehtiin uusia rakennusalueita. Siihen aikaan tehtiin tosi paljon.
Meikäläisen ikäluokkaa on aika paljon ja kaikki halusivat rakentaa kotia.
Siellä tuli uusia alueita ja 15 vuotta oli ylityöllistettyä koko ajan.
Eikö se on tarkkaa hommaa, kun on johtoja ja putkia kaupungissa kaduilla.
Tapahtuiko koskaan, että lipsahti poikki?
Kyllä mutta onneksi harvoin johtui itsestä.
Siinä on muidenkin piirustuksissa vikaa mutta liian usein kuitenkin.
Kyllä, no miten elämä sitten?
Sinulle tuli konkurssi, sehän oli tietysti aika raskas paikka kuitenkin.
Olit satsannut paljon ja tehnyt pitkiä päiviä, viikonloppuja ja muita.
Sitten tulot eivät riittäneet menoihin.
Se oli pohjalaiselle miehelle tosi paha paikka mutta -
nyt ilon paikka tietenkin, kun Jeesus tahtoi tulla osoittamaan -
ettei Hän ole hukassa ollut. Hän on nähnyt koko ajan sinun vaikeudet.
Näkee tänä päivänäkin. On hyvässä mallissa.
Oliko niin, että vaimo huomasi, että hän tarvitsee jotain uutta, -
koska näki, että on musta seinä edessä.
Joo. Olimme olleet 20 v. avioliitossa, -
eikä kumpikaan ollut koskaan avannut Raamattua.
Sinne olisi voinut tallettaa isojakin seteleitä ja säilyneet hyvin.
Hän sanoi, että on alkanut rukoile- maan, kun näki, että huonosti menee.
Hän alkoi rukoilemaan Jumalaa, että auttaisi tästä pinhuusista. - Joo.
Hän alkoi kertomaan, kun sai Helsinki Missiossa -
tulla tuntemaan Jeesuksen omaa Vapahtajana.
Hän alkoi rukoilemaan minun pelastusta.
Ei hän aluksi sanonut mitään. Otti vain ympäri kiinni, kun mentiin nukkumaan.
Vasta kun olin uskon tiellä hän sanoi, että oli joka ilta rukoillut, -
että Jeesus pelasta Mauno.
Billy Graham oli silloin -80-luvulla stadionilla ja jos oikein muistan, -
8000 ihmistä antoi elämänsä sen viikon aikana Jeesukselle.
Sinne matkustettiin ympäri Suomea.
Niihin oli niitä valmistelevia tilanteita, -
että on tulossa suuri evankelioimistapahtuma.
Monta linja-auto lastia Vaasastakin lähti, ja vaimoni mukana.
Minua hävetti raaasti se, kun vaimo on lähdössä hengelliseen tilaisuuteen.
Kun hän tuli, niin se ei ollutkaan sinulle iloinen asia -
vaan meinasi olla katastrofi. - Joo. Se oli lähellä katastrofia.
Vaimoni sanoi minulle kerran, että Mauno sinä olet syntinen mies, -
Jeesus on sovittanut syntisi Golgatan ristillä, tahtoo antaa synnit anteeksi -
ja tulla sydämeesi asumaan.
Hän sanoi sen toisenkin kerran parin, kolmen viikon kuluttua.
Silloin annoin hänelle vaihtoehdon, että valitse Jeesus tai Mauno. - Niin.
Sanoi, että ei hän Jeesusta jätä. - Joo, se oli kova paikka.
Niin. Hän sanoi, että oli varma etten jätä, -
Kun ei ole tähän mennessä jättänyt, kun on ollut ilman Jeesusta, -
niin nyt ei ainakaan, kun Jeesus on mukana.
Hän oli lujasti uskossa ja kun toisen kerran kuulin sen -
ja uhkasin jättää perheeni sen tähden että puhuu Jeesuksesta.
Sain piston sydämeen ja muistin, että olen lapsena rukoillut iltarukouksen.
Olen uskonut tuohon Jeesukseen, josta Kaisa puhuu.
Oikein lapsenomaisesti vielä -
ja Jeesus ei ole koskaan tehnyt mitään pahaa minulle. - Joo.
Siitä paikasta menin omakotitalon kellariin rukoilemaan niin sanotusti.
Sanoin, että Jeesus et ole koskaan tehnyt minulle mitään pahaa, -
jotta sorry vaan. En osannut muuta sanoa.
Menin tupaan kuin ei olisi ikinä mitään puhuttukaan.
Vaimo ei muista sellaista puhuttaneen, että perheen jätän. - Niin.
Hän oli niin varma siitä, että ei jätä kuitenkaan.
Miten se prosessi eteni?
Korvamato kun tulee, niin se voi tulla musiikista tai sanoista.
Minusta tuli syntinen mies, se soi niin kuin vanha gramofoni, -
että syntinen mies, syntinen mies.
Kun menin Sanan kuuloon ajattelin, että en ole syntisempi kuin muutkaan.
Kun lähdin kotiin, niin olin vielä syntisempi.
Siellä puhuttiin, että synti turmelee ihmisen ja lähimmäisten elämää.
Sanottiin, että jos ihminen kuolee epäuskoisella sydämellä, -
joutuu helvetin kadotukseen.
Mielestäni se oli hyvin julistettu siksi, että oli paikka, -
jossa tuli tarve etsiä pelastusta. Että Jumala itse ilmoittaisi.
Olin jo sanonut Kaisalle, että uskon Jumalaan mutta älä sinä puhu mitään.
Jumala puhui lähimmäisten kautta, julistajien kautta.
Se oli mittatilaustyötä Jumalalta. Hän kypsytti hedelmää -
tekemällä syntisen, kun en ymmärtänyt mitä synti on? - Joo.
Hän kypsytti hedelmän.
3. huhtikuuta 1988 -
klo 17.50 sain olla polvillani Vaasassa Huutoniemen kirkossa -
papin kanssa. Tunnustin Jumalalle omat syntini -
ja rukoilin Jeesusta elämäni Herraksi.
Kun sain kuulla synninpäästön sanat, niin voi sanoa, että jostakin tuli se -
ilo sydämeen ahdistuksen tilaan mitä synti tuottaa. - Joo.
Se oli aikamoinen muutos perhe-elämässä - Oli se täydellinen.
Se oli meidän elämässä hieno muutos.
Vaimon tultua uskoon hänen äitinsä sanoi, että -
nyt on tullut aivan hulluksi tuo flikka.
Jumalan hulluksi, Jumalalla on omat hullunsa. - Aivan.
He haluavan kertoa Jeesuksesta.
Sinä kun kaivinkoneessa uskoon tulleena teit työtä, -
niin ajatukset olivat toisenlaiset. - Joo, kyllä.
Ajattelin, että kuinka voi työkin sujua näin paljon paremmin. - Joo.
Kun on uskossa Jeesukseen, niin kuinka se voi vaikuttaa niin paljon.
En ollut tympääntyneenä töihin lähte- nyt mutta se oli riemullista mennä.
Tehdä se työ Jeesukselle. Ihmiset ovat mukana mutta -
tehdä Jeesukselle ja kiittää siitä, että saa käydä töissä.
Hyvin on saanut käydä, niin kauan kun työelämässä olin, joka päivä.
Pääsitkö työn puitteissa tapaamaan ihmisiä, joille voit kertoa -
elämänmuutoksesta? - Joo.
Oli esim. yksi erikoinen, hieno tilanne, Jumalan järjestämä.
Olin kaukolämpökaivantoa tekemässä omakotialueella.
Pysähdyttiin kahvitunnilla siihen kohtaan missä oli työ.
Olimme erään talon rappusten kohdalla.
Mentiin ojanreunalle ja syötiin eväitä.
Talon isäntä tuli juttelemaan. Juteltiin niitä näitä -
ja hän sanoi, että olivat olleet juuri Ruotsissa.
Heidän tytär asuu siellä ja että siellä joku lapsi sairastaa.
Ajattelin, että näin meidät pidätettiin tähän ja annoin hänen kertoa jutun.
Kun hän oli sen kertonut itkussa silmin, niin kysyin, -
että voitaisiinko rukoilla, että Jeesus kohtaisi lapsen.
Hän sanoi, että kyllä, mutta ei muuta pystynyt itkultansa puhumaan.
Lyhyesti rukoilin, että Jeesus siunaa lasta, hänen perhettänsä ja -
koskettaa heitä ja saisi vapautua sairaudesta, tulla terveeksi.
Että he saisivat kerran pelastua ja aamen.
Isä sanoi, että ei ole mitään tällaista koskaan osannut odottaa. -Aivan.
Olin ehdokkaana Vaasan kaupunginvaaleissa -
ja hän tuli myöhemmin sanomaan, että heiltä sait viisi ääntä.
Kaikki halusivat äänestää sinua, heidän perheessä. - Ok.
Se on tällaista ja monia muita tapahtumia.
Työmaalla minua kutsuttiin työmaan pastoriksi -
ja kylällä halvan profeetaksi. - Aivan.
Nautin nimistä siksi etteivät he tienneet, että rakastan Jeesusta -
niin kovasti, turhia kunniamainintoja mutta otan mielelläni vastaan. - Aivan.
Olitko Vaasassa sitten kirkkovaltuustossa?
Olin kirkkovaltuustossa, oikeastaan kaikissa luottamuselimissä.
Samoin kaupunginvaltuustossa. - Joo.
Oli 12 vuotta kirkolliskokousedustajana, -
joka on hyvin merkittävää, että pääsit sellaiseen mukaan.
Se oli merkittävää kaivinkoneen kuljettajalle.
En tiennyt mihin olen menossa, kun tulin valituksi.
Kieltäydyin ehdokkuudesta 2 kertaa. Sitten sain niin kovia pokensseja, -
että mitä sinä meinaat, on valtava jobi, kun pääsee kirkolliskokoukseen.
Sanoin selvä, lähdetään ehdolle. Sain olla 3 kautta edustajana -
ja nähdä Suomen kirkon toimintaa läpikotaisin.
Mitä se on, hallinnon puolesta.
Myöskin tehtäväkuvan puolesta, mikä kirkon tehtävänä on. - Joo.
Kaikki tulivat siellä suurin piirtein selväksi.
On sanottava, että hyvä on, kun kirkko pysyisi siinä tehtävässä, -
että yksinkertaisesti julistaa Jumalan Sanaa, opettaa niin kuin on kirjoitettu.
Johtaa ja rohkaisee ihmisiä uskon tielle, koska on päivä jota ei eletä.
Siirrytään toiselle puolelle. Jos asiat eivät ole kunnossa niin mitä se tietää.
Siellä oli äänestyksiä kaikista asioista kokouksissa.
Joo, oli äänestyksiä ja ne jakautuivat ihmeteltävällä tavalla.
Olisi odottanut joissain kirkolle tärkeissä asioissa, -
hengellisiin asioihin liittyviä, että niissä ollaan yksimielisiä.
Voidaan sanoa, että Pyhä Henki ja me olemme tulleet tähän tulokseen.
Voi sanoa, ehkä suurin piirtein puolek- si jakautui, jostain kumman syystä.
Ei ollut samat valot seurakunnan asioihin kaikilla.
Toivottavasti Jumala puhuu heille kaikille.
Vaasa ja Isokyrö, Etelä-Pohjanmaa on suomalaista raamattuvyöhykettä.
Siellä yleensä on uskottu Jumalaan. - Joo kyllä.
Onko tilanne mielestäsi muuttunut siellä saman mukaan kuin Suomessa?
Kyllä se on muuttunut sen mukaan kun on ne töllöt huoneissa.
Niitä katsotaan ja samoja ohjelmia Helsingissä ja meillä siellä Kyrössä.
Ne vie ihmisiä ja silloin unohtuu tärkein asia.
Pelastussanoma ja evankeliumi Jeesuksesta. - Joo.
Raamatunluku, kun jokaisessa savus- sa on melkein Raamattu hyllyssä, -
joka perheessä se ei tartu käteen.
Meilläkin 20 vuotta ettei käynyt kummankaan kädessä.
Kiitos Jumalalle, että nyt tarttuu joka päivä.
Mitä pitäisi tehdä, kun sanoit, että lapsena luit iltarukoukset.
Sait muitakin vaikutteita erityisesti äidiltä.
Nyt kun ei ole enää pyhäkouluja.
Koulussakaan ei kohta saa olla uskontotunteja.
Tämä johtaa aika hankalaan tilanteeseen.
Suomessa on jo 3 sukupolvea, jotka ovat olleet luopiotilassa.
Siellä ei enää isovanhemmatkaan kohta tiedä Jeesuksesta mitään. - Joo.
Isovanhempien tärkein tehtävä on kertoa -
niillä lahjoilla mitkä itselle on jäänyt tai on saanut, -
että on olemassa iankaikkisuus. On taivas ja helvetti.
Kertoa yksinkertaisesti, että uskomalla Jeesukseen saa synnit anteeksi -
ja iankaikkisen elämän ja pelastuksen.
Jos kieltää Jumalan tai on välinpitämätön, -
niin helvetti on toinen vaihtoehto. Ei ole kolmatta olemassa vaikka -
puhutaan, että on olemassa montakin vaihtoehtoa, ei niitä ole. - Kyllä.
Olet tehnyt, nyt kun olet eläkkeellä, -
erikoisesti evankeliointimielessä -
järjestänyt tällaisia kahviaamiaisia vai?
Kerrotko siitä ja mikä se sisältö on? - Joo.
Niitä pidetään ihan tavallisessa kahvilassa, -
kaljakuppilassakin on pidetty. Ne ovat lauantaiaamuna klo 9.00.
Neuvotellaan paikanpitäjän kanssa, -
että hän järjestää sinne kahviaamiaisen miehille.
Maksua vastaan, 5-6 euron hintaan, per nuppi, saa lunastaa sieltä ja -
siellä on hengellistä sanomaa, hengellistä musiikkia.
Siellä kerrotaan Jeesuksesta miehille. - Joo.
Useimmiten on niin, että näissä kuppiloissa istuu se, -
ei se parlamentti ole, se on vähän huono nimi -
mutta miehiä istuu siellä juttelemassa keskenään.
On paikkoja, joissa porukka on halunnut tulla kuulemaan -
Jumalan Sanaa joka kerta. Se on mielestäni hieno asia.
Se on Jumalan työ, ei ihmisten työ.
Ajattelen, että on hyvä miesten keskellä tehdä sitä.
Mennä kuppilasta toiseen ja pitää tilaisuuksia.
Ellei pidetä esillä, ei voi tulla tuntemaan Jeesusta.
Oletan, että sielläkin on kuitenkin varttuneempaa miesporukkaa, -
ei 20 tai 30-vuotiaita taida olla vai onko?
Varttuneita pääasiassa mutta on kyllä 30-vuotiaita silloin tällöin. - Joo.
Nyt nämä nuoret ikäpolvet, 30 ja nuoremmat -
ovat kaikkein eniten hukassa. - Joo. se on valitettavaa, -
kun kouluista lopetetaan tunnustuksellinen uskonnonopetus -
ja yleensäkin, että Raamattua luettaisiin.
Se on vaarallinen tilanne kansaa ajatellen. Otetaan suuri vastuu, -
kun kielletään Jumalan Sanan julistaminen ja opettaminen.
Otetaan omalle kontolle vastuu, että on kielletty vaikka Jeesus sanoo: -
"Sallikaa lasten tulla minun tyköni. Älkää estäkö heitä." - Joo.
"Sillä lasten kaltaisten on Jumalan valtakunta."
Aikuisetkin saavat tulla lapsen kaltaisiksi ja pelastuvat uskomalla.
Kysyn sinulta, että mitkä ovat sinun unelmasi -
vuosikymmenille, jotka Herra on vielä elinpäiviä antava.
Mitä haluaisit nähdä ja itse tehdä vaimosi kanssa?
Ensisijaisesti haluan rukoilla vaimon kanssa joka päivä.
Yhdessä sovitaan asiat ja rukoillaan.
Sitten haluan lukea itse Raamattua, että tiedän kenestä ja mitä kerron.
Joo. - Sitä evästä jakaa niillä lahjoilla, mitä Jumala on antanut -
ihmisille, kenelle tahansa vastaan- tulijalle, joka haluaa kuulla ja -
vastaanottaa. - Sinä käyt puhumassa eri tilaisuuksissa eikö niin?
Käyn silloin tällöin vielä pitämässä puheita. - Joo.
Mikä on sinun mieliraamatunpaikkasi?
Mieliraamatunpaikka on Joh. 3:16.
Sanonko ääneen sen? - Sano vaan.
"Sillä niin on Jumala maailmaa rakastanut, että Hän antoi -
ainokaisen poikansa, ettei yksikään, joka Häneen uskoo hukkuisi -
vaan hänellä olisi iankaikkinen elämä." - Joo.
Sinäkin näet paljon ikätovereita ja muita ja kun on perhetapahtumissa, -
joita ovat hautajaiset ja vastaavat, -
niin siellä varmaan tulee aina mieleen, -
että saiko tuo taivaskutsun vai ei? - Joo, kyllä tulee mieleen.
Varmaan on se, että voi kun olisin saanut kertoa, -
jos tietää, että ei välttämättä ole mennyt perille.
Se on elämän suurin kysymys, kun sen vaan ymmärtää. - Joo.
On ainainen tuska sisällä sen tähden, koska liha on hidas liikkumaan.
Joo. - Vaikka sisällä on suuri Jumalan lähettämä palo, -
niin liha panee vastaan. Se osaa tehdä sen, vanha luonto.
Sinäkin olit valmis pistämään koko aviosuhteen katkolle siitä, -
että vaimo tuli uskoon mutta sinä et halua antautua.
Onhan se aika kova juttu. - Joo.
Vihollisen työ on yhtä varmaa, kun Jumalan työ. - Niin.
Vihollinen tekee työtä koko ajan. - Joo.
Jokaisen ihmisen kohdalla ja väheksyy Jumalan Sanaa.
Väheksyy sanaa Jeesus Kristus, ristin puu ja Jeesuksen veri. - Aivan.
Ei salli ihmisten sitä kuulla, joka johtaa ahtaalle portille, -
josta saa käydä sisälle tai sitten laveaa tietä.
Juuri Jeesus nimi on kulmakivi ja loukkauskivi, koska sitä nimenomaan -
sielunvihollinen ei halua kuultavan, että siitä puhutaan. - Kyllä.
Sen on saanut uskossa ollessa todeta. Minulla on todellinen vihollinen, -
joka koettaa kääntää minulle sen mikä lihaa miellyttää, -
että tee sitä huomenna mitä mietit, älä sitä tänään tee. - Aivan.
Osaa viedä ihmistä väärään suuntaan. - Kaikkien juonien mestari.
Ihminen jää hopealle vihollisen kanssa.
Koska sillä on taivaallista alkuperää, emme pärjää -
ilman Jeesuksen nimen voimaa. - Näin on.
Nyt kun puhutaan Jeesuksen nimen voimasta, -
niin Mauno voisit nyt katsojillemme sanoa -
mitä Pyhä Henki antaa sinulle sanottavaksi. Ole hyvä. - Kiitos.
Jumalan Sanasta Joh. 14:1-6.
Jeesus opettaa meille, jokaiselle ihmiselle.
"Älköön teidän sydämenne olko murheellinen.
Uskokaa Jumalaan, ja uskokaa minuun.
Minun Isäni kodissa on monta asuinsijaa.
Jos ei niin olisi, sanoisinko minä teille, -
että minä menen valmistamaan teille sijaa?
Ja vaikka minä menen valmistamaan teille sijaa, -
tulen minä takaisin ja otan teidät tyköni, -
että tekin olisitte siellä, missä minä olen.
Ja mihin minä menen - tien sinne te tiedätte.
Tuomas sanoi hänelle: "Herra, me emme tiedä, mihin sinä menet; -
kuinka sitten tietäisimme tien?"
Jeesus sanoi hänelle: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Ystävä, elämän kalleimmasta asiasta on kysymys, -
kun on kysymys uskosta Jeesukseen Kristukseen.
Rohkaisen sinua tänä päivänä sanomaan Jeesukselle.
"Minä tahdon kuulua sinulle." Ota koko paketti.
Jeesuksen Kristuksen nimessä ja veressä synnit ovat anteeksi annetut, -
että saat Jumalan lapsen rauhan, vapauden ja ilon -
ja että Raamattu tulee rakkaaksi. Jeesus tulee rakkaaksi.
Rukoillaan. Isä kiitos, että tänään on pelastuksen päivä, -
otat vastaan syntisiä. Kiitos Jeesus, että sinä tulit syntisiä pelastamaan.
Sanoithan sinä "Eivät terveet tarvitse parantajaa vaan sairaat." Aamen.
Kiitos Mauno Jouppi, että sain sinun kanssasi käydä -
hyvin avoimesti läpi sinun, vaimosi ja perheesi asioita.
Myöskin sitä, kun sanoit, että kun tuli konkurssi niin se oli sinulle pelastus.
Tarkoitit, että se johti sinut Jeesus tielle. Kiitos tästä ja -
olkoon tämä ohjelma monille rohkaiseva vastaus siihen, -
että meillä on elävä Jumala.
Hän hoitaa ja pelastaa tänäkin päivänä. Kiitos. - Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola